Gunnekleivfjorden

Gunnekleivfjorden er en liten fjord i Porsgrunn kommune i Telemark. Vestsiden av fjorden består av den opprinnelige halvøya «Herøya», med Norsk Hydros fabrikkanlegg, mens østsiden hører til Skrapeklev, en del av bydelen Herøya i Porsgrunn.

Gunnekleivfjordens naturlige munning er mot nord, der hvor Porsgrunnselva munner ut i Frierfjorden, men for lystbåttrafikken er det også anlagt en delvis overbygget kanal syd i fjorden, som munner ut nedenfor fabrikkanleggene.

 Referanser 
Gunnekleivfjorden på Norgeskart.no fra Statens kartverk

Kategori:Fjorder i Porsgrunn